cyanic-selkie/wikianc huggingface dataset:
அனந்தலட்சுமி சடகோபன்
இசைப் பயணம்
1960, 1970 ஆம் ஆண்டுகளில் சென்னையில் வசித்தபோது, வானொலி நிகழ்ச்சிகளுக்கு கூடுதலாக மேடைக் கச்சேரிகளையும் வழங்கத் தொடங்கினார்.
மீனாட்சி அம்மை பிள்ளை தமிழ், வில்லி பாரதம் மற்றும் கிருட்டிண லீலா தரங்கிணி மற்றும் குற்றால குறவஞ்சி உள்ளிட்ட நாட்டிய நாடகங்களுக்கு அனந்தலட்சுமி இசையமைத்துள்ளார்.
விருது
நாரத கான சபா இவருக்கு மூத்த இசைக்கலைஞர் விருது வழங்கி சிறப்பித்துள்ளது.
குடும்ப வாழ்க்கை
இவருக்கும் வருமான வரித்துறையின் முன்னாள் ஆணையராக இருந்த பி.சடகோபனுக்கும் திருமணம் நடந்தது. இவரது மகள் சுஜாதா விஜயராகவனும் ஓர் இசைக்கலைஞராகவும், நடனக் கலைஞராகவும், எழுத்தாளராகவும் செயல்படுகிறார். ச. சீனிவாசன் மற்றும் ச. நாராயணன் என்று இவர்களுக்கு இரண்டு மகன்கள்.
இறப்பு
அனந்தலட்சுமி சடகோபன் 2013 ஆம் ஆண்டு மே மாதம் 15 ஆம் தேதியன்று இறந்தார்.
புற இணைப்புகள்
பகுப்பு:1928 பிறப்புகள் பகுப்பு:2013 இறப்புகள் பகுப்பு:தமிழ்நாட்டுப் பெண் இசைக்கலைஞர்கள் பகுப்பு:தமிழ்நாட்டுப் பாடகர்கள் பகுப்பு:மதுரை இசைக்கலைஞர்கள்
பருண் டே
இளமையும் கல்வியும்
பருண் டே தம் தொடக்கக் கல்வியை ஆக்ராவிலும் பின்னர் கல்கத்தா தூய சேவியர் கல்லூரியிலும், கல்கத்தா மாநிலக் கல்லூரியிலும் இளங்கலை வரலாறும் முதுகலையும் பயின்றார். ஆக்சுபோர்டு பல்கலைக் கழகத்தில் ஆய்வு செய்து முனைவர் பட்டம் பெற்றார்.
பணிகள்
பருண் டே கல்கத்தா பல்கலைக் கழகம்,  பர்த்வான் பல்கலைக் கழகம், டியூக் பல்கலைக்கழகம், சிட்னி பல்கலைக்கழகம், இந்திய மேலாண்மை நிறுவனம் ஆகியவற்றில் ஆசிரியராகப்  பணி செய்தார். நவீன இந்தியாவின் வரலாற்றை ஆய்வு செய்தார். 17 ஆம் நூற்றாண்டு மற்றும் 18 ஆம் நூற்றாண்டு சமூகப் பொருளியல் வரலாறு எழுதினார். பிபன் சந்திரா, அமலேசு திரிபாதி ஆகிய வரலாற்று  ஆசிரியர்களுடன் இணைந்து விடுதலைப்  போராட்டம் என்னும் மதிப்பிடு  செய்து நூல் எழுதினார். தொடக்கக் காலத்தில் இந்தியாவில் பிரிட்டிசு ஆட்சி பற்றியும் பிற்காலத்தில் வங்க மறுமலர்ச்சி பற்றியும் எழுதினார். அவருடைய ஆசிரியர் சுசொமன் சர்க்கார் பற்றியும் கட்டுரைகள் எழுதினர். செக்குலரிசம் அட் தி பே : உஸ்பெஸ்கிஸ்தான் அட் தி டர்ன் ஆப் செஞ்சுரி என்பது அவர் எழுதியவற்றில் சிறந்த நூல் எனக்கருதப்படுகிறது.
உசாத்துணை
http://www.amazon.in/Secularism-Bay-Uzbekistan-Turn-Century/dp/8173046069
http://www.thehindu.com/news/national/historian-barun-de-passes-away/article4925062.ece
பகுப்பு:வரலாற்றாளர்கள் பகுப்பு:1932 பிறப்புகள் பகுப்பு:2013 இறப்புகள்
இந்திராணி பொன்வசந்த்
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள்
மாசான் போர்
மாசான் போர் (Battle of Masan) என்பது ஐ.நா படைகளுக்கும் வடகொரியப் படைகளுக்கும் இடையே நடந்த போராகும். இது 1950 இல் நிகழ்ந்த தொடக்க நிலை கொரியப் போரின் ஒரு பகுதியாகும். இப்போர் 5 ஆகத்து முதல் 19 செப்டம்பர் வரை தென்கொரியாவில் உள்ள மாசானுக்கும் நாக்தாங் ஆற்றுக்கும் அருகில் நடந்தது. இது புசான் எல்லையோரப் போரின் பகுதியாகும். மேலும் இது அப்போது நிகழ்ந்த பல பெரிய போர்களில் ஒன்றாகும். இப்போர் இரு வடகொரியப் படைகளின் தொடர்ந்த எதிர்ப்புகளைப் புறங்கண்டு ஐ.நா, தென்கொரியப் படைகளின் வெற்றியில் முடிந்தது.
புசானின் அறுதித் தெற்கணியாக, அமெரிக்கப் படையான 25 ஆம் காலாட்படையணி தன் அணிவகுப்பை தென்கொரியத் தலைனகரான மாசானைச் சுற்றி நிறுத்தியது. அமெரிக்க 24 அம் காலாட்படையணியும் 5 ஆம் அணிவகுப்புச் சமர் குழுவும் ஆமான் பகுதியிலும் சோபுக்-சான் அருகிலும் நிறுத்தி வைக்கப்பட்டன. அமெரிக்க 35 ஆம் காலாட்படை மாசானின் மேற்கே நாம் ஆற்றின் நெடுக நிறுத்தி வைக்கப்பட்டன. ஆறுவாரமும் நடந்த போரில், கொரிய மக்கள் படையின் 6 ஆம் படைப்பிரிவும் 7 ஆம் படைப்பிரிவும் ஐ.நா படைகளை ஊடுருவி மாசான் நகரைத் தாக்குவதற்காக, 25 ஆம் காலாட்படையை மட்டுமே தாக்கிப் போரிட்டன.
ஐநாவின் மாசான் நகர தற்காப்புக்கான எதிர்த்தாக்குதலால் வடகொரியப் படைகளின் முன்னேற்றத்தைத் தடுத்து நிறுத்த முடியவில்லை. போரின் அடுத்த கட்டத்தில், நாம் ஆற்றுப் போரில் அமெரிக்க 35 ஆம் காலாட்படையணி வடகொரியர்களை வெற்றியுடன் விரட்டியடிக்க முடிந்தது. எனவே இச்செயல்பாடு பெரிதும் பாராட்டுக்குரியதானது. என்றாலும் ஆமான் அருகமைந்த சமர்மலைப் போரிலும் நீலமலைப் போரிலும் 24 ஆம் காலாட்படை மிகவும் கேவலமாகப் போரிட்டது. இதனால் வடகொரியப் படைகளைத் தடுத்து நிறுத்த, 24 ஆம் காலாட்படைக்கு 25 ஆம் காலாட்படை வளத்தைப் பயன்படுத்தி ஈடுகொடுக்க வேண்டியதாயிற்று.
புசானின் எல்லையோரமெங்கும் மாபெரும் நாக்தாங் எதிர்த்தாக்குதலால் ஐநா படைகள் வடகொரியர்களைத் தோற்கடித்து விரட்ட முடிந்தது. மேலும், வடகொரியப் படைகளைத் தாக்கி முன்னேறவொட்டாமல் 25 ஆம் காலாட்படையணி தடுத்து நிறுத்தியதால் ஐநா படைகள் தம்மை ஆயத்தப்படுத்தி கொள்ளவும் இஞ்சான் போரை அதாவது இஞ்சான் எதிர்த்தாக்குதலை வன்மையாக மேற்கொள்ளவும் அதன்வழி வடகொரியப் படைகளைப் புசான் போரில் முற்றிலுமாக முறியடித்து வெற்றிவாகை சூடவும் வழிவகுத்தது.
போர் வெடிப்பு
கொரியக் குடியரசை அதன் வடபுல நாடான கொரிய மக்கள் சனநாயகக் குடியரசு 1950 சூன் 25 ஆம் நாள் முற்றுகையிட்டுப் போர்வெடித்ததும் ஐக்கிய நாடுகள் அவை அப்போரை எதிர்கொள்ள, தென்கொரியாவின் உதவிக்குப் படையனுப்ப முடிவு செய்தது. வடகொரிய முற்றுகையை எதிர்க்கவும் தென்கொரிய வீழ்ச்சியைத் தடுக்கவும், ஐநா உறுப்பு நாடான அமெரிக்கா கொரியத் தீவகத்துக்குப் படையனுப்ப உறுதி எடுத்தது. என்றாலும் இரண்டாம் உலகப் போருக்குப் பிறகு ஆசியக் கிழக்குப் பகுதியில் இருந்த அமெரிக்கப் படைகளின் தொகை குறைந்துவிட்டிருந்தது. அந்த நேரத்தில் அருகில் ஜப்பானில் தங்கி இருந்த படை 25 ஆம் காலாட்படையணி ஒன்றேயாகும். அப்படையின் தொகை மிக அருகி இருந்ததோடு, அதனிடம் இருந்த கருவிகளும் படைநிதி ஒதுக்கீடின்றி காலாவதியாகி விட்டிருந்தன. இருந்தாலும் உடனடியாக தென்கொரியாவுக்குச் செல்லும்படி 24 ஆம் காலாட்படைக்கு ஆணையிடப்பட்டது.
thumb|left|alt=மக்களும் படைவீர்ரும் நிறைந்த நகரச் சதுக்கம். பெரிய கட்டிடங்களின் பின்னணியில் எழும்பும் புகை மூட்டம்.|தேயான் போரில் அமெரிக்கப் படைகள் பின்வாங்கல்.
வடகொரிய முன்னேற்றங்களால் ஏற்பட்ட அதிர்ச்சியை ஏற்க கொரியாவுக்கு அனுப்பப்பட்ட முதல் அமெரிக்கப் படையணியாக 24 ஆம் காலாட்படையணி அமைந்தது. வடகொரியப் பேரணிகட்கு மற்ற அமெரிக்கப் படையணிகள் வரும்வரை ஈடுகொடுக்கவே இது அனுப்பப்பட்டது. எனவே இந்த அணி பல வாரங்கட்குத் தனித்தே போரிடவேண்டிய கட்டாயநிலை. எனவே இது வடகொரிய முன்னேற்றத்தை தடுக்கப் பெரிதும் திணறியது. இது அமெரிக்க முதலாம் குதிரைப்படையணியும் 7 ஆம் காலாட்படையணியும் 25 ஆம் காலாட்படையணியும் அமெரிக்க எட்டாம் பெரும்படையும் வரும்வரை ஈடுகொடுக்கத் தன்னால் முடிந்தவரை பாடுபட்டது. வடகொரியாவும் அமெரிக்கப் படைகளும் சூலை 5 ஆம் நாளன்று முதன்முதலாக மோதிய ஓசான் போரில், முன்னேறிவந்த 24 ஆம் காலாட்படையணி வடகொரியப் படைகளால் கடுமையாகத் தாக்கப்பட்டுத் தோற்கடிக்கப்பட்டது. சுமித் படையணி தோற்ற ஒரு மாதத்துக்குப் பிறகு 24 ஆம் காலாட்படையணி, எண்ணிக்கையிலும் படைக்கலங்களிலும் வலுவான வடகொரியப் படைகளால் மாறிமாறித் தாக்கப்பட்டு, தெற்கே விரட்டப்பட்டன. 24 ஆம் காலாட்படையணிகள் சோச்சிவான் போரிலும் அடுத்த சோனான் போரிலும் பியாங்தேக் போரிலும் தொடர்ந்து தெற்கு நோக்கித் துரத்தப்பட்டன. இறுதியாக இது தேயாங் போரில் சூலை 30 வரை தடுத்து எதிரிப்படையைத் தடுத்து நிறுத்த முயன்றபோது முற்றிலுமாக அழிவுற்றது. அப்போது தான் அமெரிக்க எட்டாம் படைத்தொகுதி, கிட்டதட்ட வடகொரியபடைக்கு ஈடான புதிய படையணிகள் அன்றாடம் கொரியாவுக்கு வரத்தொடங்கின.
வட கொரியப் படை முன்னேற்றம்
தேயானைக் கைப்பற்றியதும் வடகொரியப்படைகள் புசான் எல்லையோரம் முழுவதையும் சுற்றிவளைக்கலாயின. வடகொரியாவின் 4 ஆம் படைப்பிரிவும் 6 ஆம் காலாட்படையணியும் தெற்கு நோக்கி அணிவகுத்து முன்னேறி, ஐநாவின் வடக்கு அணிவகுப்பை சுற்றிவளைக்கச் சென்றன. இதனால் வடகொரியப்படைகள் மிகப் பரவலாக விரவி அமையலானது. மேலும் அவை ஐநா படையிருப்பு நோக்கி முன்னேறி தன்னைவிட பாரிய அமெரிக்க படையணிவகுப்பையும் தென்கொரியப் படைகளையையும் தொடர்ந்து தெற்குநோக்கிப் பின்னேறவும் வைத்தன.
அமெரிக்கப் படைகள் தொடர்ந்து பின்னேறிவர, கடைசியில் வடகொரியப் படைகள் முன்னேற்றம் பல தாக்குதல்களுக்குப் பிறகு தென்கொரியாவின் கடைகோடித் தென்பகுதியில் தடுத்து நிறுத்தப்பட்டன. மூன்றாம் படையணி, புதியதாகவந்த 29 ஆம் காலட்படையணி அனைத்துமே ஏடாங் மறைநிலைத் தாக்குதலால் வடகொரியப் படைகளால் சூலை 27 ஆம் நாளன்று முறியடிக்கப்பட்டன. இது வடகொரியப்படைக்குப் புசான் செல்வதற்கான கணவாயை உருவாக்கித் தந்தது. அமெரிக்க 19 ஆம் காலாட்படையைப் பின்னேறச் செய்து மேற்கில் சிஞ்சுவைக் கைப்பற்றியதும் புசானை அடைதல் வடகொரியப்படைக்கு மேலும் எளியதாகியது. என்றாலும் ஆகத்து 2 இல் அமெரிக்கப்படைகள் நாட்ச் போரில் வடகொரியப்படையை எதிர்த்துக் கடுமையாகத் தாக்கிப் பின்னடையச் செய்தன. அப்போரில் வடகொரியப்படைகளுக்கு பெருஞ்சேதாரம் ஏற்படவே, தம்மை ஆயத்தப்படுத்திக் கொள்ளவும் கூடுதல் படையணிகளை எதிர்பார்த்தும் அவை மேற்கே பல நாட்களுக்குப் பின்னேறின. இது இருதரப்புப் படைகளும் புசான் எல்லையோரப் போரில் ஒன்றையொன்று எதிர்கொள்ள தம்மை ஆயத்தப்படுத்திக் கொள்ளவும் உதவியது.
கீன் படையணி
thumb|left|alt=Men in trucks driving down a road|மாசான் போர்க்களத்துக்கு அமெரிக்க 24 ஆம் காலாட்படையணி வீர்ர்கள் நகர்தல்
ஆகத்து 7 ஆம் நாளன்று கீன் படையணி மாசானில் இருந்து வெளியேறி தன் தாக்குதலைத் தொடங்கியது. முன்பு போர் நடந்த நகரின் வடகணவாயான நாட்ச் அருகில் 35 ஆம் காலாட்படையணி தான் எதிர்கொண்ட 500 வடகொரிய போர்வீரர்களைப் புறங்கண்டது. மேலும். அது அதிரடியாக பான்சாங் வரை சென்று முன்னூறு வடகொரியப் படைவீரர்களை வென்றது. அங்கு அது வடகொரியத் தலைமையகத்தையும் தாண்டி முன்னேறியது. என்றாலும் அதற்கு மேல் கீன்படையணி முன்னேறவொட்டாமல் வடகொரியப் படை தடுத்து நிறுத்தியது. கீன் படையணி சிண்டாங்-நி அருகில் எதிர்கொண்ட கடுந்தாக்குதலால் சிதறுண்ட படைவீரர்களுடன் குழப்பமான போரில் இறங்க நேர்ந்ததால், வான்வழித் தாக்குதல் உதவியுடன் மட்டுமே தற்காப்புப் போரைத் தாக்குபிடிக்க முடிந்தது. இதற்குள் கீன் படையணி அப்போதுதான் வந்திறங்கிய வடகொரிய 6 ஆம் படைப்பிரிவினருடன் மோதவேண்டி நேர்ந்தது.
அங்கே மூன்று நாட்கள் வரை கடும்போர் நடந்தது. ஆகத்து 9 இல் கீன் படையணி சிஞ்சூ கணவாயை மீளக் கைப்பற்றியது. கீன் படையணி வான்வழித் தாக்குதல் உதவியுடன் வேகமாக தொடக்கத்தில் முன்னேறினாலும் வடகொரிய எதிர்ப்பும் கடுமையாக அமைந்தது. ஆகத்து 10 இல் கடற்படை போர்தொடங்கி முன்னேறி, எதிர்பாராதவிதமாக வடகொரிய 105 ஆம் படைப்பிரிவைச் சேர்ந்த 83 ஆம் தானூர்திப் படையணியுடன் மோத நேர்ந்தது. முதலாம் கடல்-வான் படையின் தொடர்தாக்குதலால் 200 படைவீரர்களையும் 100 சாதன ஊர்திகளையும் இழந்தது. இதற்குள் எல்லையோரப் போரில் வேறிடத்தில் தாக்குதல் நடத்த, இம்முதலாம் கடற்படை விலக்கிக் கொள்ளப்பட்டது. என்றாலும் கீன் படையணி வான் தாக்குதல் உதவியுடன் தொடர்ந்து முன்னேறி,l துப்பாக்கிப் படையுடன் இணைந்து சாண்டாங்-நியைக் கைப்பற்றியது. என்றாலும் 8 ஆம் படையணி, இதன் பல அணிகளை நாக்தாங் போர் முகப்பில் (தேகுவில்) நிறுத்த, விலக்கிக் கொண்டது.
ஆகத்து 10-11 நாளன்று கணவாயில் 25 ஆம் காலாட்படைப் பிரிவை (பிரிவு அணிகளை) நகர்த்த மேற்கொண்ட முயற்சியில் இரவில் புழுதிச் சேற்றில் அது மாட்டி உழன்றது. மறுநாள் காலையில் வடகொரியர்கள் அமெரிக்கப் படைகளைத் தாக்கி அம்மேட்டுச் சமவெளியில் இருந்து வெளியேற்றினர். குழப்பமான நிலையில், வடகொரியப் படைக்கலங்கள் சாலை அரண்களை ஊடுருவி எதிர்க்கும் துப்பாக்கிப்படை இருப்புகளைத் தாக்கியது. இந்த அதிரடித் தாக்குதல் 555, 90 ஆம் படைக்கலப் பிரிவுகளை அவர்களது பேரளவுப் படைக்கலங்களுடன் தரைமட்டம் ஆக்கியது. வடகொரிய, அமெரிக்க படைக்கலங்கள் இரண்டுமே களத்துக்கு விரைந்து வந்தன. மேலும் அமெரிக்க வான்படைத் தாக்குதலும் தொடர்ந்தது. எனினும் போர் முடியாமல் இருதரப்பும் ஒருவரை ஒருவர் அழித்துக்கொண்டனர். அமெரிக்கப் படையினர் மீளவும் அவ்விடத்தைக் கைப்பற்றுவதில் தோல்வி கண்டனர். இதனால் அவர்களுக்கு ஆளணி இழப்பும் ஏற்படலாயிற்று. பின்னர் அப்பகுதி அமெரிக்கக் கட்டுபாட்டுக்குள் வந்ததும் நடத்திய புலனாய்வில், 555 ஆம் படைக்கலப்பிரிவைச் சேர்ந்த 55 பேர், 90 ஆம் படைக்கலப்பிரிவைச் சேர்ந்த 20 பேர் ஆகியோரின் உடலங்கள் கிடைத்தன. இது பிறகு குருதிகொட்டும் கல்ச் படுகொலை எனப்பட்டது. தவிர்க்க முடியாது, கீன் படையணி மாசானுக்குப் பின்வாங்கியது. ஆகத்து 14 இல் இதுவரை அது கைப்பற்றிய பகுதிகளை இழந்து முதலில் தாக்குதல் தொடங்கிய இருப்பிடத்துக்கே மீள நேர்ந்தது.
கீன் படையணி தன் இரு குறிக்கோள்களிலும் தோல்வி கண்டது. அதனால் வடகொரியப் படைகளை வடக்காக விரட்டவும் முடியவில்லை. மேலும் சிஞ்சூ கணவாயைக் கைப்பற்றவும் இயலவில்லை. என்றாலும் இத்தாக்குதல் 25 ஆம் காலாட்படையணிக்குப் பின் நிகழவிருந்த போர்களில் மிகவும் நன்றாகச் செயல்படும் உறுதியை ஊட்டியது. அதேவேளையில் 6 ஆம் படையணி 3,000–4,000 ஆக எஞ்சியது. இது பின்னர் ஆண்டாங்கில் இருந்து தப்பிப் பிழைத்த படைகளால் மீள நிரப்பப்பட்டது. இப்பகுதிப் போர் ஆகத்து மாதக் கடைசிவரை தொடர்ந்தது.
ஐநா போர் அணிவகுப்புகளைத் திருத்தி அமைத்தல்
எட்டாம் பெரும்படையின் தளபதி வால்டன் வாக்கர் வில்லியம் பி. கீன் பொறுப்பில் இருந்த 25 ஆம் காலாட்படையணியை மாசானுக்கு மேற்கில் இருந்த புசான் எல்லையோரத் தெற்குப் புறத்தில் தற்காப்பாக நிறுத்துமாறு ஆணையிட்டார். இந்த இருப்புக்கு ஆகத்து 15 இல் 25 ஆம் காலாட்படையணி நகர்ந்தது. மாசானின் மேற்குத் தரைப்பகுதி மிகவும் கரடுமுரடாக இருந்ததால் அந்நிலை அணிவகுப்புகளின் இருப்புகளைக் கட்டுப்படுத்தியது. சிஞ்சு கணவாயின் கிழக்கு புறத்தில் எளிதாக தற்காப்புப் போர் நிகழ்த்த ஏற்ற இடமாக மாசானின் மேற்குமலைப்புறம் அமைந்தது. அங்கே சோபுக்சானின் 2000 அடி உயரக் கொடுமுடிகள் அமைந்து, மாசானுக்கு மேற்கே வடக்கு-தெற்குக்கான ஒரே இணைப்பாக இருந்த கோமம்-நி – ஆமான் - சிண்டாங் சாலைக்குப் பாதுகாப்பாக அமைந்தன.
தகவல் வாயில்கள்
பகுப்பு:கொரிய வரலாறு பகுப்பு:ஆசிய மாதக் கட்டுரைகள் நவம்பர் 2015
வெட்டுத்துளை முரசு
வெட்டுத்துளை முரசு என்பது, ஒரு உள்ளீடற்ற தாள இசைக்கருவி. முரசு என அழைக்கப்பட்டாலும் உண்மையில் இரு ஒரு முரசு அல்ல. வழமையாக இது மூங்கில் அல்லது மரத்தைக் குடைந்து செய்யப்படுகிறது. இதன் மேற்பகுதியில் ஒன்று அல்லது அதற்கு மேற்பட்ட வெட்டுத்துளைகள் இருக்கும். பெரும்பாலான இவ்வகைக் கருவிகளில் ஒரு வெட்டுத்துளை மட்டுமே இருப்பது வழக்கம். இரண்டு அல்லது மூன்று துளைகள் கொண்ட கருவிகளும் உள்ளன. இத்துளைப்பகுதி நாக்கு எனப்படுகின்றது. இந்த நாக்குகள் வெவ்வேறு அகலங்கள், தடிப்புக்கள் என்பவற்றைக் கொண்டிருக்கும்போது முரசு வெவ்வேறான சுருதிகளைத் தருகிறது. இவ்வகைக் கருவிகள், ஆப்பிரிக்கா, தென்கிழக்காசியா, ஓசானியா போன்ற பகுதிகளில் பயன்பட்டு வருகின்றது. ஆப்பிரிக்காவில், பொருத்தமான இடங்களில் வைக்கப்படும் இவ்வாறான முரசுகளை ஒலித்து செய்திகளைத் தொலை தூரங்களுக்கு அனுப்பிவந்தனர்.
இவற்றையும் பார்க்கவும்
பகுப்பு:பிரித்தானிய அருங்காட்சியகத்தில் உள்ள பொருட்கள் பகுப்பு:தொல்பொருட்கள்
முகாசி கிளாப்பாளையம் பன்னிமடை மாரியம்மன் கோயில்
முகாசி கிளாப்பாளையம் பன்னிமடை மாரியம்மன் கோயில் தமிழ்நாட்டில் நாமக்கல் மாவட்டம், முகாசி கிளாப்பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பன்னிமடைமாரியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் கிராம முறைப்படி ஒருகாலப் பூசை நடக்கின்றது. பங்குனி மாதம் 1, பொங்கல் வைத்தல் முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அரிதாரிமங்கலம் கைலாசநாதர் திருக்கோயில், திருவண்ணாமலை
அருள்மிகு கைலாசநாதர் திருக்கோயில்  தமிழ்நாட்டில் திருவண்ணாமலை, அரிதாரிமங்கலம் என்னுமிடத்தில் உள்ளது.
தல வரலாறு
இது ஒரு சப்த கைலாய தலம்
முக்கிய பண்டிகைகள்
இங்கு தமிழ் புத்தாண்டு, திருவாதிரை, ஆடிப்பெருக்கு ஆடி அமாவாசை, ஆருத்ரா தரிசனம்,சிவராத்திரி, நவராத்திரி, ஆங்கிலப் புத்தாண்டு, பிரதோஷம்,வைகாசி விசாகம், தை அமாவாசை, விநாயகர் சதுர்த்தி, மாசி மகம், கார்த்திகை தீபம்  போன்ற விழாக்கள் சிறப்பாக கொண்டாடப்படுகிறது.
இந்த ஆலயம் தினமும் காலை 6 மணி முதல் பகல் 12 மணி வரையும், மாலை 4 மணி முதல் இரவு 8 மணி வரையும் பக்தர்கள் தரிசனம் செய்வதற்காக திறந்திருக்கும்.
வெளி இணைப்புக்கள
பகுப்பு:திருவண்ணாமலை மாவட்டத்திலுள்ள சிவன் கோயில்கள் பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
மென்படல ஒளியியல்
மென்படல ஒளியியல் நெகிழியால் ஆன தட்டையான வில்லையால் பெறப்படுகிறது. இது கண்ணாடி வில்லை போல் ஒளியை எதிரொளிப்பு அல்லது ஒளி விலகல் செய்யாமல் விளிம்பு விளைவு அடையச் செய்கிறது. நெகிழியில் சிராய்ப்பின் மூலம் உருவாகும் மிக நுண்ணிய காடிகள் (grooves), ஒளியை விளிம்பு விளைவிற்கு உட்படுத்துகிறது. கண்ணாடியின் ஒளி ஊடுருவும் திறன் 90% ஆகும், ஆனால் நெகிழியால் ஆன மென்படலத்தின் ஒளி ஊடுருவும் திறன் 30-55% ஆகும்.
MOIRE திட்டம்
அமெரிக்க இராணுவ ஆராய்ச்சி முகமை (Defense Advanced Research Projects Agency (DARPA)) தனது ஆராய்ச்சிக்கு மென்படல ஒளியியலைப் பயன்படுத்துகிறது. MOIRE திட்டம் என்பது (Membrane Optical Imager for Real-Time Exploitation (MOIRE)) மென்படல ஒளி உணர்வியைப் பயன்படுத்தி செயல்படும் திட்டமாகும். இத்திட்டத்தில் குறைந்த எடையுள்ள பலபடிகளைக் (polymer) கொண்ட மென்படலங்களை பயன்படுத்துகிறது. இவை 20 மீட்டர் நீளம் கொண்டவை, 36000 கிமீ தூரத்திலுள்ள 1 மீட்டர் அளவுள்ள பொருட்களையும் காண உதவுகிறது. மென்படல மிக நுண்ணிய காடிகள் 4 முதல் 100 மைக்ரோமீட்டர் வரையுள்ள அகலத்தைக் கொண்டுள்ளது. இந்த திறனைக் கொண்ட கண்ணாடி தொலைநோக்கி அளவு மிகப் பெரியதாக இருப்பதால் எடுத்துச் செல்லக் கூடிய ஏவூர்திகளை வடிவமைக்க இயலாது. நெகிழி தொலைநோக்கியின் அளவு கண்ணாடி தொலைநோக்கி அளவை விட ஏழு மடங்கு குறைவான எடையையே கொண்டுள்ளது. மடக்கக்கூடிய உலோகத் தகடுகளுக்கிடையே மென்படலங்கள் வைக்கப்படுகின்றன. புவிநிலைச் சுற்றுப்பாதையில் சுற்றி வரும் துணைக்கோள்களில் வைத்து சுற்றுப்பாதைக்கு அனுப்பப்படுகிறது. சுற்றுப்பாதையில் வெளிவிடப்படும் மென்படலங்கள் விரிவடைந்து செயல்படுகிறது.
இவ்வகை தொலைநோக்கிகள் புவியில் அமைக்கப்பட்டுள்ள 10 மீட்டர் அகலம் கொண்ட கெக் தொலைநோக்கியை (Keck telescope) விட இரண்டு மடங்கு பெரியது. பூமியின் மேற்பரப்பில் 40 சதவீத பரப்பைக் காண உதவுகிறது. 10 கிமீ × 10 கிமீ பரப்பளவுள்ள பிம்பத்தை 1 மீட்டர் பிரிதிறனில் ( resolution ) காண உதவுகிறது.
தரையில் அமைக்கப்பட்டுள்ள 5 மீட்டர் அகலம் கொண்ட மென்படல தொலைநோக்கியின் முன் வடிவம், மென்படல ஒளியியல் மூலம் புதிய பிம்பங்களை உருவாக்கியுள்ளது.
வெளியிணைப்புகள்
பகுப்பு:ஒளிப்பட நுட்பங்கள் பகுப்பு:ஒளிப்படக்கருவிகள்
வியட்நாமியப் பண்பாடு
வியட்நாமியப் பண்பாடு (culture of Vietnam) தென்கிழக்காசியாவிலேயே மிகப் பழைய பண்பாடாகும். இது வெண்கலக் கால தோங் சோன் பண்பாட்டில் தொடங்கியதாகப் பரவலாகக் கருதப்படுகிறது. வியட்நாம் 1000 ஆண்டுகளாக சீன ஆட்சியில் இருந்ததால், வியட்நாம், அரசியல், அரசு அமைப்பு, கன்பூசிய சமூக, ஒழுக்கநெறி, கலை ஆகியவற்றில் பேரளவு சீனப் பண்பாட்டுத் தாக்கத்தை ஏற்றுள்ளது. வியட்நாம் கிழக்காசியப் பண்பாட்டின் பகுதியாகக் கருதப்படுகிறது.
சீனா பத்தாம் நூற்றாண்டில் விடுதலை பெற்றதும், தெற்காக விரிவடையத் தொடங்கி, சாம்பா நாகரிகம் சார்ந்த பல பகுதிகளையும் (இப்போது நடுவண் வியட்நாமில் உள்ள பகுதிகளையும்) கேமர் பேரரசின் பல பகுதிகளையும் (இப்போது இக்காலத் தென்வியட்நாமில் உள்ள பகுதிகளையும்) இணைத்துகொண்ட்து. எனவே, வியட்நாமியப் பண்பாட்டில் சிறுசிறு வட்டாரக் குழுக்களிடையே வேறுபாடுகள் காணப்படுகின்றன.
பிரெஞ்சு இந்தோசீனக் காலத்தில், வியட்நாம் பண்பாட்டில் ஐரோப்பியரிடம் இருந்து பல்வேறு தாக்கங்கள் ஏற்கப்பட்டன.இவற்றில் கத்தோலிக்கச் சமயத் தாக்கமும் இலத்தின நெடுங்கணக்கின் பரவலும் அடங்கும். இதற்கு முன்பு, வியட்நாமியர் கான் தூ எனும் சீன பட எழுத்துகளையும் சூ நோம் எனும் வியட்நாம் சொற்களுக்காக புதிதாக கண்டுபிடித்த எழுத்துருக்களோடு சீன பட எழுத்துகள் இணைந்த எழுத்துமுறையைப் பின்பற்றினர்.
சமூக ஆட்சிப் பிரிவுகள்
சமூக ஆட்சிநிலையைப் பொறுத்தவரையில், இலாங் (làng)  (ஊர்),  நுவோசு (nước)  (நாடு) ஆகிய இரு அலகுகள் முதன்மையானவை. இவை இரண்டும் ஒன்றோடு ஒன்று பணைந்தவையாக வியட்நாமியர் கருதுகின்றனர். இடைநிலை அலகுகளாக குவான் (quận) (மாவட்டம்), "சா (xã)" (துணைமாவட்டம்),  தின் (tỉnh)  (ஊரக ஆயம்) ஆகியவை அமைகின்றன.
சுற்ற முறை (உறவின் முறை)
வியட்நாமியர் பெரும்பாலும் குருதி உறவால் பிணைந்தவரே. இந்நிலை ஊர்ப்பெயர்களில் இன்றும் உள்ளது. ஊரின் பெயர் தாங்சா என்றால் தாங் குலத்தவர் வாழும் இடம் என்று பொருள்படும். இதேபோல, சாவு சா, இலே சா என ஊர்ப்பெயர்கள் அமைகின்றன.மேற்கு மேட்டுநிலச் சமவெளிகளில் ஒரு குலம் முழுவதும் ஒரே நீண்ட வீட்டில் வாழும் மரபு ஓங்கலாக உள்ளது. பெரும்பாலான வியட்நாமியர் ஊரகங்களில் ஒரே கூரையின் கீழ் இரண்டு அல்லது மூன்று தலைமுறைகள் வாழ்கின்றனர்.
திருமணம்
மரபு வியட்நாமிய நிகழ்ச்சிகளில் மரபு வியட்நாமியத் திருமணம் மிகவும் முதன்மை வாய்ந்ததாகும். மேலைப் பண்பாட்டுத் தாக்கங்களையும் தாண்டி, மரபு வியட்நாமியத் திருமணத்தில் பண்டைய பழக்கவழக்கங்கள் தொடர்ந்து உள்நாட்டு வியட்நாமியராலும் புலம்பெயர் வியட்நாமியராலும் பின்பற்றப்பட்டு வருகின்றன. இவற்றில் மேலை, கீழைப் பண்பாட்டுக் கூறுபாடுகள் ஒருங்கிணைந்துள்ளன
கடந்த காலத்தில் ஆண்களும் பெண்களும் இளமையிலேயே திருமணம் செய்துகொள்ளவேண்டும் என எதிர்பார்க்கப்பட்டது. திருமணங்கள் பெற்றோராலோ கூட்டுக்குடும்பத்தாலோ ஏற்பாடு செய்யப்பட்டன, மணமக்களுக்கு எந்த உரிமையும் அப்போது தரப்படவில்லை. இன்றைய வியட்நாமில் இது மாறிவிட்டது. மக்கள் தம் மணனாழ்க்கைத் துணவர்களைத் தாமே தேர்வு செய்கின்றனர்.
பொதுவாக, வியட்நாமியத் திருமணத்தில் இரு முதன்மையான சடங்குகள் நடத்தப்படுகின்றன: அவை உறுதித் தாம்பூலச் சடங்கு, திருமண விழா என்பனவாகும்.
நீர்ப்பாவைக் கூத்து
காண்க, வியட்நாமிய நீர்ப்பாவைக் கூத்து
தொலைத்தொடர்பு
காண்க, வியட்நாமில் தொலைத்தொடர்புகள்
உலக மரபும் நுண் பண்பாட்டு மரபும்
வியட்நாமில் பன்னாட்டுப் பேரவை பட்டையலிட்ட பல உலக மரபு நினைவிடங்களும் பண்பாட்டு நுண்மரபிடங்களும் உள்ளன. இவை பின்வரும் இரு வகைகளாகப் பிரிக்கப்பட்டுள்ளன:
நுண் பண்பாட்டு மரபிடங்கள்
வியட்நாமில் மேலும் பல மரபிடங்களும் நுண்மரபிடங்களும் உள்ளன. இவற்றுக்கான ஆவணத்தை அரசு, எதிர்காலத்தில் பன்னாட்டுப் பேரவையின் ஒப்புதலைப் பெற உருவாக்கியுள்ளது.
வெளி இணைப்புகள்
பகுப்பு:ஆசிய மாதக் கட்டுரைகள் நவம்பர் 2017 பகுப்பு:வியட்நாம் பண்பாடு
கல்ஆ அல்-பகுறைன்
கல்ஆ அல்-பகுறைன் (Qal'at al-Bahrain, قلعة البحرين), அல்லது பகுறைன் கோட்டை (Fort of Bahrain) மற்றும் முன்னதாகப் போர்த்துக்கல் கோட்டை (Qal'at al Portugal) என்றழைக்கப்படும் இத்தொல்லியல் இடம் அராபியத் தீபகற்பத்தில் பகுறைன் நாட்டில் அமைந்துள்ளது. 1954 ஆம் ஆண்டு முதல் இங்கு நடத்தப்பட்ட தொல்லியல் அகழ்வாய்வுகளில் 12 m உயரத்திற்குச் செயற்கையாக அமைக்கப்பட்ட மண்மேட்டில் பல தொல்பொருட்கள் கண்டெடுக்கப்பட்டன. இந்த மண்மேடு கி.மு. 2300 இலிருந்து 18 ஆம் நூற்றாண்டிலிருந்து பல்வேறு ஆட்சியாளர்களால் பல அடுக்குகளில் வலிதாக்கப்பட்டுள்ளது. காசைட்டுக்கள், போர்த்துக்கேயர் மற்றும் ஈரானியர்கள் இதில் பங்கெடுத்துள்ளனர். ஒரு காலத்தில் தில்முன் நாகரிகத்தின் தலைநகராகவும் இருந்துள்ளது. ஐக்கிய நாடுகள் கல்வி, அறிவியல், பண்பாட்டு நிறுவனம் இந்த இடத்தை 2005 இல் உலக மரபிடமாக அறிவித்துள்ளது.
வரலாறும் அகழ்வாய்வும்
thumb|left|1870இல் கோட்டையின் தோற்றம் இக்கோட்டையில் அகழ்ந்தெடுக்கப்பட்ட தொல்பொருட்கள் பகுரைன் நாட்டின் வரலாற்றைக் குறித்த பல தகவல்களை வெளிப்படுத்தியுள்ளன. இவ்விடத்தில் ஏறத்தாழ 5000 ஆண்டுகளுக்கு முன்னரே மனிதர்கள் வாழ்ந்திருந்தார்கள் என்பதையும் செப்பு, வெண்கலக் காலகட்ட வரலாற்றுச் சான்றுகளையும் இவை  நிலைநிறுத்துகின்றன.
இங்கு பகுரைனின் முதல் கோட்டை கி.மு. மூவாயிரம் ஆண்டுகளுக்கு முன்பு பகுரைன் தீவின் வடகிழக்கில் கட்டப்பட்டது. தற்போதைய கோட்டை கி.பி. ஆறாம் நூற்றாண்டில் கட்டப்பட்டுள்ளது. தில்முன் நாகரிகத்தின் தலைநகரமாக, தில்முன் என்ற பெயருடன் இவ்விடம் இருந்துள்ளது; கில்காமேசு காப்பியத்தின்படி இது சுமேரியாவின் முன்னோர்களின் இடமாகவும் "அழிவில்லா இடமாகவும்" கடவுளரின் சந்திப்பு இடமாகவும் இருந்தது.
புவியியல்
இந்தக் கோட்டையும் மண்மேடும் பகுரைன் தீவில் வடக்குக் கடலோரத்தில் கட்டப்பட்டுள்ளது. வானம் தெளிவாக இருக்கின்ற நாட்களில் கோட்டையைப் பகுரைனின் சார் நகரிலிருந்தும் காணலாம். பகுரைன் தலைநகரமான மனாமாவின் நுழைவாயிலைப் போன்று இக்கோட்டை உள்ளது. மனாமாவிலிருந்து 6 km தொலைவில் உள்ளது. வளைகுடாப் பகுதியில் உள்ள மிகப்பெரும் மண்மேடாக விளங்கும் இது துறைமுகத்திற்கு அருகில் மீட்கப்பட்டக் கடற்புறத்தில் கட்டப்பட்டுள்ளது.
விவரிப்பு
thumb|left|கோட்டையின் [[வளைவு (கட்டிடக்கலை)|வளைவு வாயில்கள்.]] thumb|right|கோட்டையின் வெளிப்புறத் தோற்றம். thumb|right|கோட்டையின் அகல்விரிக் காட்சி. கல்ஆ அல்-பகுறைன் ஓர் அரபு மணற்மேடு ஆகும்; – அடுத்தடுத்த மனிதக் கட்டமைப்புக்களின் இடிபாடுகளாலான மணற்திட்டு ஆகும். இது 180,000 sqft பரப்பில் அமைந்துள்ளது. இங்கு கி.மு 2300 இலிருந்து 16 ஆவது நூற்றாண்டு வரை மனிதர் வாழ்ந்திருந்ததற்கான சான்றுகளை பகிரும் மேடாகும். இதில் 25% இடம் ஆய்விற்காக அகழப்பட்டுள்ளது; இந்த ஆய்வுகளில் பலவகை கட்டமைப்புகள் வெளிவந்துள்ளன: வீடுகள், பொதுவிடங்கள், வணிகவிடங்கள், சமயவிடங்கள் மற்றும் படைத்துறை இடங்கள். பல நூற்றாண்டுகளாக இங்குள்ளத் துறைமுகத்தில் வணிகம் செய்யப்பட்டு முதன்மைத் துறைமுகமாக விளங்கியதை வெளிப்படுத்துகின்றன. 12 m உயரமுள்ள மணற்மேட்டில் கல்ஆ அல்-புர்துகல் (போர்த்துக்கேய கோட்டை, கட்டப்பட்டுள்ளது. தில்முன் நாகரிகத்தின் தலைநகரமாக விளங்கியதால் இந்த நாகரிகத்தைக் குறித்த அரிய தொல்லியற் பொருட்கள் இங்கு கிடைத்துள்ளன. அதுவரை இவை சுமேரிய எழுத்துக்கள் மூலமே அறியப்பட்டிருந்தன.
இங்கு பல இடங்கள் உள்ளன: சார் கல்லறை, அல்-அஜர் அரண்மனை, காசைட்டு அரண்மனை, மடிமத்து எர்மண்டு கல்லறை, மடிமத்து இசா கல்லறை, அல்-மாக்‌ஷா கல்லறை, உப்பேரி அரண்மனை, சகுரா கல்லறை, வடக்கு நகரச்சுவர். செப்புக்கால இடிபாடுகளில் சாலைகளையும் வீடுகளையும் சூழ்ந்திருந்த கோட்டைச்சுவரின் இரண்டு பிரிவுகளும் பெரியக் கட்டிடமொன்றும் எஞ்சியுள்ளன. மையக் கட்டிடத்தின் சுவர்களைச் சுற்றி பார்பர் மட்கலங்கள் கிடைத்துள்ளன. இவை பார்பர் கோவில் காலத்தைவையாக இருக்கக் கூடும். இதற்கு முந்தையக் காலத்து, கி.மு 3000 இக்கும் முந்தைய, தொல்லியற் பொருட்களும் கிடைத்துள்ளன. செப்பு, தந்த எச்சங்கள் அக்காலத்திய வணிகப் பரிமாற்றத்தை எடுத்துரைக்கின்றன. பல மட்கலங்கள் அகழ்ந்தெடுக்கப்பட்டுள்ளன; உப்பேரி அரண்மனைப் பகுதியில் டேனிசுக்காரர்கள் "பாம்பு குழிக்கிண்ணங்கள்", நடுகற்கள், அரசச் சின்னங்கள், முகம் காணும் கண்ணாடி போன்றவற்றை கண்டெடுத்துள்ளனர்.
உசாத்துணை
பகுப்பு:பஹ்ரேய்ன் கோட்டைகள் பகுப்பு:உலகப் பாரம்பரியக் களங்கள் பகுப்பு:ஆசிய மாதக் கட்டுரைகள் நவம்பர் 2015
மெக்ராலி தொல்பொருள் பூங்கா
thumb|220x220px| [[குதுப் நினைவுச்சின்னங்கள்|குதுப் மினாரைக் கண்டும் காணாத குலி கானின் கல்லறை. ]] thumb| [[ஜமாலி கமாலி மசூதி மற்றும் கல்லறை|சமாலி கமாலி மசூதி மற்றும் கல்லறை வளாகம் பொ.ச. 1528-1529 இல் மெக்ராலி தொல்பொருள் பூங்காவில் கட்டப்பட்டது. ]] மெராலி தொல்பொருள் பூங்கா (Mehrauli Archaeological Park) என்பது தில்லியின் மெக்ராலியில் 200 ஏக்கர் பரப்பளவில் அமைந்துள்ள ஒரு தொல்பொருள் பகுதியாகும். இது குதுப் மினார் உலக பாரம்பரிய தளம் மற்றும் குதுப் மினார் வளாகத்தை ஒட்டி அமைந்துள்ளது. இது 100 க்கும் மேற்பட்ட வரலாற்று முக்கியத்துவம் வாய்ந்த நினைவுச்சின்னங்களைக் கொண்டுள்ளது. தில்லியில் 1,000 ஆண்டுகால தொடர்ச்சியான ஆக்கிரமிப்புக்கு அறியப்பட்ட ஒரே பகுதி இதுவாகும். மேலும் பொ.ச. 1060 இல் தோமரா அரசபுத்திரர்களால் கட்டப்பட்ட லால் கோட்டின் இடிபாடுகள் இதில் அடங்கும். இது தில்லியின் மிகப் பழமையான கோட்டையாகவும், கில்சி வம்சத்தின் ஆட்சி, துக்ளக் வம்சம், தில்லி சுல்தானகத்தின் லோதி வம்சம், முகலாயப் பேரரசு மற்றும் பிரித்தானிய இராச்சியம் போன்றவற்றின் அடுத்தடுத்த கால கட்டடக்கலை நினைவுச்சின்னங்களாகவும் உள்ளது.
கண்ணோட்டம்
இந்த பூங்காவில் கி.பி 1287 வருடத்திய பால்பன் கல்லறை போன்ற தளங்கள் உள்ள., இதில் உள்ள வளைவு மற்றும் குவிமாடம் இந்தியாவில் முதல் முறையாக கட்டப்பட்டது, ஜமாலி கமாலி மசூதி மற்றும் மௌலானா ஜமாலி கமாலி ( ஜமாலி கம்போ ) கல்லறை, 1526 - பொ.ச. 1535, குலி கானின் கல்லறை, படிக்கிணறுகளான காந்தக் கிணறு, ராஜோன் கிணறு, மற்றும் மதி மஸ்ஜித் ஆகியவை. ஜகாஸ் மகால், இரண்டாம் பகதூர் சாவின் சாபர் மகால், கவுசி-இ-சம்சி மற்றும் ஆதாம் கானின் கல்லறை ஆகியவற்றின் நினைவுச்சின்னங்கள் ஆகியவை. பல பழைய கோயில்களின் தூண்கள் மற்றும் எச்சங்களும் பூங்காவில் சிதறிக்கிடக்கின்றன.
மறுவளர்ச்சி மற்றும் பாதுகாப்பு
thumb| ரோஜாத் தோட்டம், மெக்ராலி தொல்பொருள் பூங்கா. தில்லி சுற்றுலா மற்றும் போக்குவரத்து மேம்பாட்டுக் கழகம், மாநில தொல்பொருள் துறை, தில்லி மேம்பாட்டு ஆணையம் மற்றும் இந்திய தேசிய அறக்கட்டளை ஆகியவற்றுடன் இணைந்து 1997 ஆம் ஆண்டில் தொல்பொருள் பூங்காவாக இந்த பகுதி மறுவடிவமைப்பு மற்றும் முக்கியமான கட்டமைப்புகளை பாதுகாக்கத் தொடங்கியது. கலை மற்றும் கலாச்சார பாரம்பரிய அறக்கட்டளை (INTACH), இது முதலில் இப்பகுதியில் உள்ள கட்டமைப்புகளின் முறையாக ஆவணப்படுத்தத்த் தொடங்கியது. மேலும் 2000 ஆம் ஆண்டிலிருந்து பாரம்பரிய நடைகளை நடத்தத் தொடங்கியது.
பல ஆண்டுகளாக, இன்டாக் பூங்காவில் சுமார் 40 நினைவுச்சின்னங்களை மீட்டெடுத்ததுடன், அடையாளங்கள், பாரம்பரிய தடங்கள் மற்றும் மணற்கல் பாதை-குறிப்பான்களைச் சேர்த்தது.
வெளி இணைப்புகள்
பகுப்பு:தில்லியின் வரலாறு பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
மனைவி ரெடி (திரைப்படம்)
மனைவி ரெடி 1987ஆவது ஆண்டில் பாண்டியராஜன் இயக்கத்தில் வெளியான ஒரு இந்திய நகைச்சுவைத் தமிழ்த் திரைப்படமாகும். பாண்டியராஜன், ஆர். எஸ். மனோகர், கே. ஏ. தங்கவேலு ஆகியோர் முக்கிய வேடங்களில் நடித்திருந்தனர்.
பாடல்கள்
இத்திரைப்படத்திற்கு இளையராஜா இசையமைத்திருந்தார். அனைத்து பாடல்களையும் கவிஞர் வாலி இயற்றினார்.
வெளி இணைப்புகள்
பகுப்பு:1988 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:நகைச்சுவைத் தமிழ் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:பாண்டியராஜன் நடித்த தமிழ்த் திரைப்படங்கள் பகுப்பு:கே. ஏ. தங்கவேலு நடித்த திரைப்படங்கள் பகுப்பு:குமரிமுத்து நடித்த திரைப்படங்கள்
புளியம்பட்டி (ம) புதூர்செக்கடி
புளியம்பட்டி (ம) புதூர்செக்கடி பசுமை சூழ்ந்த அழகான சிறிய கிராமம்.
கல்வராயன்மலையின்(ஒருபகுதி) அடிவாரத்தில் அமைந்நுள்ளது. இங்கு வாழும் மக்களின் பிரதான தொழில் விவசாயம் ஆகும்.
பெரும்பாலான மக்கள் பழங்குடி இனத்தைச் சேர்ந்தவர்கள்.
இங்கு வாழும் மக்களுக்கு தானிப்பாடி முக்கிய இடமாக உள்ளது.
ஜெய் தேவி
ஜெய் தேவி (Jai Devi) என்பவர் இந்திய அரசியல்வாதியும் உத்தரப்பிரதேசத்தின் 17 மற்றும் 18ஆவது சட்டமன்ற உறுப்பினரும் ஆவார். இவர் உத்தரப்பிரதேசத்தின் இலக்னோ மாவட்டத்தில் உள்ள 'மாலிகாபாத்' தொகுதியிலிருந்து சட்டமன்றத்திற்குத் தேர்ந்தெடுக்கப்பட்டவர் ஆவார்.
புளியம்பட்டி (ம) புதூர்செக்கடி
இங்கு இருந்து சற்று மலையேறும் போது அச்சுகல் பாறை உள்ளது.
ஜெய் தேவி
அரசியல் வாழ்க்கை
2017ஆம் ஆண்டு உத்தரப் பிரதேச சட்டமன்றத் தேர்தலில் பாரதிய ஜனதா கட்சி வேட்பாளராக ஜெய் தேவி போட்டியிட்டார். இவர் சமாஜ்வாதி கட்சியினைச் சார்ந்த போட்டியாளரான ராஜ்பாலாவை 22,668 வாக்குகள் வித்தியாசத்தில் தோற்கடித்தார்.
புளியம்பட்டி (ம) புதூர்செக்கடி
புளியம்பட்டி மில் இருந்து ஆத்திப்பாடி செல்லும் வழியில் உள்ள பாதையில் சுமார் 80 ஏக்கர் பரப்பளவில் venco research and breeding form Pvt ltd என்னும் பெயரில் கோழிப்பண்ணை அமைந்துள்ளது
மேற்கோள்கள்
தமிழகநிலவரைப் படக்குறிப்புகள்
ஜெய் தேவி
மேற்கோள்கள்
பகுப்பு:1965 பிறப்புகள் பகுப்பு:வாழும் நபர்கள் பகுப்பு:உத்தரப் பிரதேச சட்டமன்ற உறுப்பினர்கள்
புளியம்பட்டி (ம) புதூர்செக்கடி
மேற்கோள்கள்
பகுப்பு:திருவண்ணாமலை மாவட்டத்திலுள்ள கிராமங்கள்
மாவுரெட்டிப்பட்டி பெரிய மாரியம்மன் கோயில்
மாவுரெட்டிப்பட்டி பெரிய மாரியம்மன் கோயில் தமிழ்நாட்டில் நாமக்கல் மாவட்டம், மாவுரெட்டிப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பெரியமாரியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. பங்குனி மாதம் 1, பொங்கல் வைத்தல் முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஐயாத்துரை சிவபாதம்
ஐயாத்துரை சிவபாதம் (செப்டெம்பர் 21, 1940 - ஜூன் 2, 2018) ஒரு மிருதங்க வித்துவான் ஆவார். இவர் தவில், தபேலா, கெஞ்சிரா, கடம், கொன்னக்கோல் போன்ற தாள வாத்தியக் கருவிகளை வாசிப்பதிலும் வல்லவர். ஒரு கலைக் குடும்பத்தில் பிறந்த இவர் சிறுவயது முதல் கலையார்வம் கொண்டு விளங்கினார். இவர் இலங்கை ஒலிபரப்புக் கூட்டுத்தாபனத்திலும், இலங்கை ரூபவாகினியிலும் உயர்தர இசைக்கலைஞராகப் பணியாற்றி உள்ளார்.
வாழ்க்கைக் குறிப்பு
யாழ். மாவட்டத்தில், அளவெட்டி வடக்கைப் பிறப்பிடமாகக் கொண்ட இவர் புகழ்பெற்ற தாயக எழுச்சிப் பாடகியான பார்வதி சிவபாதம் அவர்களின் கணவன் ஆவார்.
இசைக்குழு
இவர் பார்வதி சிவபாதம் என்ற பெயரில் ஒரு இசைக்குழுவை நடாத்தி வந்தார்.
உசாத்துணை
பகுப்பு:மிருதங்கக் கலைஞர்கள் பகுப்பு:ஈழத்து வானொலிக் கலைஞர்கள் பகுப்பு:1940 பிறப்புகள்
மானத்தி செல்லாண்டியம்மன் கோயில்
மானத்தி செல்லாண்டியம்மன் கோயில் தமிழ்நாட்டில் நாமக்கல் மாவட்டம், மானத்தி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயிலில் செல்லாண்டியம்மன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. பங்குனி மாதம் பொங்கல் 1 முக்கிய திருவிழாவாக நடைபெறுகிறது.
பயம் (2018 திரைப்படம்)
பயம் (ஆங்கிலம் : Fear), (மலையாளம் : ഭയാനകം) இது 2018 ஆம் ஆண்டு வெளியான ஒரு மலையாள மொழி திரைப்படம் ஆகும். இப்படத்தின் இயக்குனர் ஜெயராஜ் ஆகும். இப்படத்தில் முக்கிய கதாபாத்திரத்தில் ரென்சி என்பவரும், ஆஷா சரத் என்பவரும் நடித்துள்ளார்கள். இப்படத்தின் கதை சிவசங்கரன் என்பவரால் 1978 ஆம் ஆண்டு எழுதப்பட்ட மலையாள காப்பியமான கயர் (Kayar) என்பதிலிருந்து எடுக்கப்பட்டதாகும்.
கதை
கேரளா மாநிலத்தின் கடலோர தாழ்வான பகுதியான குட்டநாடு என்ற இடத்தில் கதைக்களம் துவங்குகிறது. முதலாம் உலகப் போரில் பங்கெடுத்து 21 ஆண்டுகள் கழித்து தன் ஒரு கால் முடமானவரான, தற்சமயம் குட்டநாட்டில் தபால்காரராக வருகிறார் முன்னால் ராணுவ வீரர் ஒருவர். அவருக்கு தங்க வீடு கொடுக்கும் அவ்வூர் பெண்மணியின் பையன்கள் இருவரும் ராணுவத்தில் பணிகிறார்கள். இவர் அங்கு வேலைக்கு வந்த நேரம் இரண்டாம உலக போர் துவங்குகிறது. வருமையின் காரணமாகவும், ஆங்கிலேயர்களின் கட்டாயத்திற்காகவும் தங்களின் பையன்களை அவ்வூர் மக்கள் ராணுவத்திற்கு அனுப்புகிறார்கள். முதலில் தங்களின் குழந்தைகள் அனுப்பும் பணத்தை வாங்கும் பெற்றோர் சந்தோசப்படுகிறார்கள். போக போக போரின் காரணமாக ஒவ்வொருவரின் ஆண் பிள்ளைகளும் மரண செய்தி தந்தி மூலியமாக வருவதைக் கொடுக்க செல்லும் தபால்காரரை ஊர் பொதுமக்கள் வெறுக்க ஆரம்பித்துவிடுகிறாகள். ஒரு கட்டத்தில் தபால்காரருக்கு வீடு கொடுக்கும் பெண்ணின் பையன்களும் போரில் மரணமடைய அதை அப்பெண்ணிடம் சொல்ல முடியாமல் தவிக்கிறார். இனி அவர்களின் குழந்தைகள் மரணமடைந்ததைச் சொல்லவேண்டாம் என்று முடிவெடுக்கும் தபால்காரர் பலபேருக்கு வரும் தந்தி தாள்களை சிறிய பேப்பர் கப்பல்களாக செய்து தண்ணீரில் மிதக்க விடுகிறார்.
பரிசு
இத்திரைப்படம் தேசிய திரைப்பட விருதுகள், சிறந்த திரைக்கதை மற்றும் சிறந்த ஒளிப்பதிவு ஆகிய மூன்று பரிசுகளைப் பெற்றுள்ளது.
மேற்கோள்கள்
பகுப்பு:2018 மலையாளத் திரைப்படங்கள்
அது இது எது
அது இது எது என்பது விஜய் தொலைக்காட்சியில் 2009 முதல் 2019 ஆம் ஆண்டு வரை ஒளிபரப்பான நகைச்சுவை தொலைக்காட்சி நிகழ்ச்சி ஆகும். இந்த நிகழ்ச்சியை முதலில் தொகுப்பாளர் மற்றும் நடிகருமான சிவகார்த்திகேயன் தொகுத்துவழங்கினார், அதன் பிறகு தொகுப்பாளர் மா கா பா ஆனந்த் என்பவர் தொகுத்து வழங்கினார்.
இந்த நிகழ்ச்சியின் முதல் பருவமானது ஜூன் 6, 2009 முதல் ஒவ்வொரு ஞாயிற்றுக்கிழமைகளிலும் இரவு 8 மணிக்கு ஒளிபரப்பானது. இரண்டாம் பருவமானது ஜூலை 29, 2017 முதல் ஒவ்வொரு சனிக்கிழமை மாலை 6 மணிக்கு மற்றும் ஞாயிற்றுக்கிழமை மதியம் 12 மணிக்கும் ஒளிபரப்பானது. அதன் பிறகு ஒவ்வொரு ஞாயிற்றுக்கிழமைகளிலும் மதியம் 3 மணிக்கு ஒளிபரப்பானது.
பருவம் 1
முதல் பருவத்தில் குரூப்பிலை டூப்பு, சிரிச்ச போச்சு மற்றும் மாத்தியோசி போன்ற மூன்று சுற்றுக்கள் உண்டு. 3 பிரபலங்கள் கலந்துகொள்ளவர்கள், முதலில் அவர்களுக்கு 1000 மதிப்பெண் கொடுக்கப்படும். ஒவ்வொரு சுற்றிலும் அவர்களின் மதிப்பெண் கணக்கிடப்படும் இறுதியில் யாரிடம் அதிக மதிப்பெண் இருக்கிறன்றது அவரே வெற்றியாளர் ஆவார்.
பருவம் 2
இரண்டாம் பருவத்தில் சிங் இன் த ரெயின், சிரிச்ச போச்சு, 5 என்றுதலுக்குள்ள போன்ற சுற்றுக்கள் உண்டு, நான்கு பெயர் இரண்டு அணியாக பங்கு கொள்வார்கள்.
பிரச்சனைகள்
இந்த நிகழ்ச்சியில் சிரிச்ச போச்சு என்ற சுற்றில் ஜீ தமிழ் தொலைக்காட்சியில் ஒளிபரப்பான சொல்வதெல்லாம் உண்மை என்ற நிகழ்ச்சியை அவமதிக்கும் விதமாக பேசப்பட்டது என்று வழக்க போடப்பட்டது. அந்த நிகழ்ச்சியை தொகுத்து வழங்கிய நடிகை லட்சுமி ராமகிருஷ்ணன் அவர்களை கிண்டல் மற்றும் அவமானம் செய்யப்பட்டது. அவர் கூறிய வசனங்களான என்னமா இப்படி பன்றிங்கலேம்மா, போலீசை கூப்புடுவான் போன்ற வசனங்கள் மிகவும் பிரபலமானது. இந்த வசனங்களை வைத்து பாடல்கள், நிகழ்ச்சிகள் மற்றும் திரைப்படங்களில் வசனங்களாக பயன்படுத்தினார்கள்.
வெளி இணைப்புகள்
பகுப்பு:விஜய் தொலைக்காட்சி நிகழ்ச்சிகள் பகுப்பு:தமிழ் நகைச்சுவைத் தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2000ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2009 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தொலைக்காட்சி பருவங்கள்
முசிறி மாரியம்மன் கோயில்
முசிறி மாரியம்மன் கோயில் தமிழ்நாட்டில் நாமக்கல் மாவட்டம், முசிறி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. பங்குனி மாதம் பொங்கல் 1 முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜெயா ஸ்டார் சிங்கர் (பருவம் 3)
ஜெயா ஸ்டார் சிங்கர் (பருவம் 3) என்பது ஜெயா தொலைக்காட்சியில் சனவரி 14, 2020 ஆம் ஆண்டு முதல் ஒவ்வொரு ஞாயிற்றுக்கிழமைகளிலும் காலை 11:30 மணிக்கு ஒளிபரப்பாகும் பாட்டு போட்டி நிகழ்ச்சி ஆகும். இந்த நிகழ்ச்சியில் தலைவர்களாக பிரபல தமிழ் பாடகி சின்மயி, தரண் குமார் மற்றும் ஸ்வாகதா ஆவார்.
வெளியிணைப்புகள்
பகுப்பு:ஜெயா தொலைக்காட்சி நிகழ்ச்சிகள் பகுப்பு:தமிழ் உண்மைநிலை தொலைக்காட்சி நிகழ்ச்சிகள் பகுப்பு:தமிழ் பாட்டு போட்டி தொலைக்காட்சி நிகழ்ச்சிகள் பகுப்பு:2020களில் தமிழ்த் தொலைக்காட்சி நிகழ்ச்சிகள் பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:வெளிவரவிருக்கும் தொலைக்காட்சி தொடர்கள்
அதிதி குப்தா (ஆசிரியர்)
அதிதி குப்தா (Aditi Gupta) ஓர் இந்திய எழுத்தாளரும், "மென்ஸ்ட்ரூபீடியா காமிக்" வலைதளத்தின் இணை நிறுவனரும் ஆவார். இவரும் இவரது கணவர் துகின் பாலும், தேசிய வடிவமைப்பு நிறுவனத்தின், முன்னாள் மாணவர்களாவர். இவர்கள் 2012 இல் "மென்ஸ்ட்ரூபீடியா காமிக்" என்ற வரைகதை நிறுவனத்தை இணைந்து நிறுவினர். 2014 ஆம் ஆண்டில், போர்ப்ஸ் இந்தியா என்ற இதழின் '30 வயதுக்குட்பட்ட சிறந்த 30 பேர் பட்டியலி'ல் இவர் இடம் பெற்றார்.
ஆரம்ப கால வாழ்க்கை
பொறியியல் பட்டதாரியான இவர் அகமதாபாத்தின் தேசிய வடிவமைப்பு நிறுவனத்தில் புதிய ஊடக வடிவமைப்பில் முதுகலை பட்டம் பெற்றார். இவர் இந்தியாவின் சார்க்கண்டுவில் உள்ள கர்வாவில் பிறந்தார். இவரது 12 வயதிலேயே இவருக்கு மாதவிடாய் தொடங்கியது. ஆனால் தனது 15 வயதில் 9 ஆம் வகுப்பில் படிக்கும்போது மாதவிடாய் பற்றி கற்பிக்கப்பட்டபோதுதான் மாதவிடாய் பற்றிக் கற்றுக்கொண்டார். தன்னுடைய குழந்தைப் பருவத்தில், மாதவிடாய் நாட்களில் வழிபாட்டுத் தலங்களுக்குச் செல்லவோ, மற்றவர்களின் படுக்கைகளில் உட்காரவோ அனுமதிக்கப்படவில்லை. மேலும் தனது உடைகளைத் தனியாக துவைத்துக் கழுவி உலர வைக்க வேண்டியிருந்தது. சந்தையில் கிடைக்கும் விடாய்க்கால அணையாடைகளை வாங்குவதற்கு இவர் அனுமதிக்கப்படவில்லை. ஏனெனில் அவற்றை வாங்குவது 'குடும்பத்தின் கௌரவத்திற்கு இழுக்கு' என்பதால் தடுக்கப்பட்டார். இவர் தனது 15 வயதில் தனது முதல் விடாய்க்கால அணையாடையை வாங்கினார்.
அதிதி தனது கணவர் துகின் பாலை தேசிய வடிவமைப்பு நிறுவனத்தில் சந்தித்தார். அங்கு இவர்கள் இருவரும் சேர்ந்து பல திட்டங்களில் பணியாற்றினர். மிகவும் படித்தவர்களிடையே கூட மாதவிடாய் குறித்த விழிப்புணர்வு இல்லாததை இவர்கள் கண்டறிந்தனர். மேலும் பலர் இன்னும் மாதவிடாய் கட்டுக்கதைகளை நம்பி பின்பற்றி வந்தனர்.
தொழில்
மாதவிடாய் குறித்த விழிப்புணர்வும், அதைப்பற்றிய கல்வியும் இல்லாதது ஒரு வருடத்திற்கு இந்த விஷயத்தில் ஆராய்ச்சியைச் செய்யத் தூண்டியது. மருத்துவர்கள் மற்றும் சிறுமிகளிடமிருந்து தகவல்களை இவர் சேகரித்தார். இது மூன்று இளம் பெண்களையும், ஒரு மருத்துவரையும் முக்கிய கதாபாத்திரங்களாகக் கொண்டு ஒரு வரைகதை புத்தகத்தைத் தொடங்கும் ஒரு யோசனை இவருக்கு தோன்றியது. அவர் ஒரு வலைத்தளத்தில் (www.talesofchange.in) வரைகதை புத்தகங்களை வெளியிட்டார். நவம்பர் 2012இல், இவரும் இவரது கணவரும் "மென்ஸ்ட்ரூபீடியா" என்ற வரைகதை நிறுவனத்தைத் தொடங்கினார். அகமதாபாத்தில் உள்ள தேசிய வடிவமைப்பு நிறுவனத்தில் இருந்தபோது இது ஓர் ஆய்வறிக்கைத் திட்டமாகத் தொடங்கியது. வலைத்தளம் 'பதின்வயதினர் மற்றும் இளைஞர்களுக்கு பருவமடைதல் மற்றும் பாலியல் குறித்த தகவல்களை' வழங்கும் ஒரு தளமாக உருவாக்கப்பட்டுள்ளது.
மென்ஸ்ட்ரூபீடியா
மாதவிடாய், சுகாதாரம் மற்றும் பருவமடைதல் ஆகியவற்றிற்கு இந்த வலைதளம் ஓர் எளிதான வழிகாட்டியாக இருக்கிறது. மேலும், இவற்றுடன் தொடர்புடைய கட்டுக்கதைகளை உடைக்கவும் உதவுகிறது. எண்ணிம ஊடகம் மூலம் இந்த தகவலை கலாச்சார ரீதியாக உணர்திறன் மற்றும் எளிதில் புரிந்துகொள்ளக்கூடிய வகையில் வழங்குவதே வலைத்தளத்தின் நோக்கமாகும். இணையதளத்தில் பல்வேறு வரைகதை புத்தகங்கள், வலைப்பதிவுகள், கேள்வி பதில் பிரிவு, கற்றல் பிரிவு ஆகியவை உள்ளது. இந்த வரைகதை பதினான்கு மொழிகளில் கிடைக்கிறது. மேலும், 18க்கும் மேற்பட்ட நாடுகளில் பயன்படுத்தப்பட்டுள்ளது. தற்போது வட இந்தியாவின் ஐந்து மாநிலங்களில் உள்ள பள்ளிகளில் பயன்படுத்தப்படும் பொருட்களை குப்தா தயாரித்தார். குப்தா இந்த வரைகதையை மெக்சனா, காந்திநகர், அகமதாபாது, ராஞ்சி ஆகிய நகரங்களில் உள்ள பள்ளிகளில் விநியோகித்தார். அங்கு பெண்கள், அவர்களின் பெற்றோர் மற்றும் ஆசிரியர்கள் இதை மிகவும் விரும்பினர். சிரத்தா கபூர், பரினீதி சோப்ரா, கல்கி கோய்ச்லின், நேஹா துபியா, மந்திரா பேடி போன்ற பல நடிகைகள் இணைந்து டச் தி பிக்கிள் இயக்கம் விஸ்பர் இந்தியா நிறுவனத்துடன் இணைந்து பல இடங்களில் "மென்ஸ்ட்ரூபீடியா" தனது பிரசாரத்தைத் தொடங்கியது.
விமர்சனங்கள்
அதிதியின் பணி ஆரம்பத்தில் ஒரு தடைசெய்யப்பட்ட விஷயத்தைப் பற்றி விவாதித்ததற்காக விமர்சிக்கப்பட்டது. இருப்பினும் இது இணையத்திலும் ஊடகங்களிலும் பெரும்பான்மையினரால் சாதகமாகப் பயன்படுத்தப்பட்டது. மென்ஸ்ட்ரூபீடியா காமிக் ஒவ்வொரு மாதமும் ஒரு இலட்சம் பார்வையாளர்களைப் பெறுகிறது. இவரது வரைகதை புத்தகங்களை புரோட்சஹான், முன்ஷி ஜெகநாத் பகவான் ஸ்மிருதி சான்ஸ்தான், இன்ஸ்டிங்க்ட்ஸ், கன்ஹா போன்ற தன்னார்வ தொண்டு நிறுவனங்களும், லடாக்கில் உள்ள இரண்டு பௌத்த மடாலயங்களுடன் பயன்படுத்தியுள்ளன. ஓர் இந்து மதத் தலைவரிடமிருந்து "அவர்கள் நல்லது செய்கிறார்கள், ஆனால் அவர்களுக்கு மதம் பற்றி எதுவும் தெரியாது" என்று விமர்சனங்களைப் பெற்றார்.
வெளி இணைப்புகள்
பகுப்பு:மாதவிடாய் பகுப்பு:இந்தியத் தொழிலதிபர்கள் பகுப்பு:இந்திய எழுத்தாளர்கள் பகுப்பு:வாழும் நபர்கள்
ஆண்டிராப்பட்டி மாரியம்மன் கோயில்
ஆண்டிராப்பட்டி மாரியம்மன் கோயில் தமிழ்நாட்டில் நாமக்கல் மாவட்டம், ஆண்டிராப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
தேசிய கைவினை மற்றும் கைத்தறிகள் அருங்காட்சியகம்
தேசிய கைவினை மற்றும் கைத்தறிகள் அருங்காட்சியகம் (National Handicrafts and Handlooms Museum),  பொதுவாக தேசிய கைவினைகள் அருங்காட்சியகம் என்று அறியப்படுவதாகும். இந்த அருங்காட்சியகம் இந்தியாவில் புது தில்லியில் அமைந்துள்ள பெரிய கைவினை அருங்காட்சியகங்களில் ஒன்றாகக் கருதப்படுகிறது. .
ஆண்டிராப்பட்டி மாரியம்மன் கோயில்
கோயில் அமைப்பு
இக்கோயிலில் மாரியம்மன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
தேசிய கைவினை மற்றும் கைத்தறிகள் அருங்காட்சியகம்
இந்த அருங்காட்சியகம் இந்திய அரசின் ஜவுளி அமைச்சகம் நிர்வாகத்தின்கீழ் செயல்பட்டு வருகிறது. புராண கிலா வளாகத்தை எதிர்கொண்டு அமைந்துள்ள பிரகதி மைதானத்தின் மூலையில் இந்த அருங்காட்சியகம் அமைந்துள்ளது.
கண்ணோட்டம்
அருங்காட்சியகத்திற்குள் உள்ள பல்வேறு காட்சிக் கூடங்களில் பழங்குடியினர் மற்றும் கிராமிய கைவினைத் தொகுப்புகள், ஜவுளித் தொகுப்புகள், பிரபல பண்பாட்டின் தொகுப்புகள் போன்றவை காட்சிக்கு வைக்கப்பட்டுள்ளன. அதன் மதிப்புமிக்க சேகரிப்பில், 250 ஆண்டுகள் முதல் 300 ஆண்டுகள் வரையிலான காலத்தைச் சேர்ந்த கர்நாடகாவைச் சேர்ந்த பூட்டா சேகரிப்பு, 300 ஆண்டு பழமையான அரிய காஷ்மீரி 'துஷாலாக்கள்', தனித்துவமான எம்பிராய்டரிக்கு சிறப்பு பெற்றசம்பாவிவைச் சேர்ந்த கைக்குட்டைகள்,  அரிய ப்ரோக்கேட் மற்றும் பலுச்சாரி புடவைகள், கட்ச் எம்பிராய்டரி, விலைமதிப்பற்ற உலோக நகைகள் மற்றும் பல. ஜவுளிகளின் தொகுப்பு ஆகியவற்றை இந்த அருங்காட்சியகம் கொண்டுள்ளது. இந்த அருங்காட்சியகத்தில் 5 acre பரப்பளவில் ஒரு கிராம வளாகமும் உள்ளது. அங்கு அமைந்துள்ள 15 கட்டமைப்புகளில் இந்தியாவின் பல்வேறு மாநிலங்களைச் சேர்ந்த கிராமங்கள், முற்றங்கள் மற்றும் கோயில்கள் மற்றும் அன்றாட வாழ்க்கையில் பயன்படுத்தக்கூடிய பொருட்கள் உள்ளிட்வை காட்சிக்கு வைக்கப்பட்டுள்ளன. முழு கிராம வளாகமும் 1972 ஆம் ஆண்டில் நடைபெற்ற தற்காலிக கண்காட்சியின்போது காட்சிக்கு வைக்கப்பட்டிருந்த கிராமப்புற இந்தியாவின் கருப்பொருளைக் கொண்டு அமைந்த கலைப்பொருள்களைக் கொண்ட எச்சமாகும். தற்போது அருங்காட்சியகத்தில் வசிக்கும் பல பாரம்பரிய கைவினைஞர்கள், அருங்காட்சியக வளாகத்திற்குள் ஒரு குறிப்பிட்ட பகுதியில் பணிபுரிவதைக் காணலாம். அவர்கள் உருவாக்கும் கைவினைப் பொருள்கள் அங்கு அவர்களால் விற்கப்படுகின்றன.
காட்சியில் உள்ள சேகரிப்புகளை தவிர, அருங்காட்சியகத்தில் ஆய்வு மற்றும் ஆவண வசதிகள், ஒரு குறிப்பு நூலகம், ஒரு பாதுகாப்பு ஆய்வகம், ஒரு புகைப்பட ஆய்வகம் மற்றும் ஒரு ஆடிட்டோரியம் ஆகியவை உள்ளன. இந்த அருங்காட்சியகம் திங்கட்கிழமை தவிர, பிற நாள்களில் காலை 9.30 மணி முதல் மாலை 5.00 மணி வரை திறந்திருக்கும். பிரகதி மைதானம் டெல்லி மெட்ரோ நிலையம் வழியாக இந்த அருங்காட்சியகத்தை வந்து அடையலாம்.
கண்காட்சிகள்
thumb| தற்காலிக ஒட்டகக் கண்காட்சி
வெளி இணைப்புகள்
பகுப்பு:தில்லி அருங்காட்சியகங்கள் பகுப்பு:இந்தியாவில் உள்ள கலை அருங்காட்சியகங்கள் மற்றும் கலைக்கூடங்கள்
ஆஸ்ட்ராசிசம்
ஆஸ்ட்ராசிசம் என்னும் விலக்கிவைத்தல் (Ostracism,   , ostrakismos ) என்பது ஏதென்சின் சனநாயக நடைமுறையாகும். இதன்படி எந்தவொரு குடிமகனும் ஏதென்ஸ் நகர அரசிலிருந்து பத்து ஆண்டுகளுக்கு வெளியேற்றப்படலாம். இது அரசுக்கு அச்சுறுத்தல் அல்லது சர்வாதிகாரி என்று கருதப்படும் ஒருவரை நடுநிலையாளராக்குவதற்கான ஒரு வழியாகப் பயன்படுத்தப்பட்டது. இருப்பினும் பல சந்தர்ப்பங்களில் பரவலர் கருத்துக்கள் பொருட்படுத்தாமல் சமூக விலக்கம் செய்யப்பட்டனர். சமூக புறக்கணிப்புக்கான பல்வேறு நிகழ்வுகளுக்கு " ஆஸ்ட்ராசிசம் " என்ற சொல் தொடர்ந்து பயன்படுத்தப்படுகிறது.
செயல்முறை
கிரேக்க மொழியில் ஆஸ்ட்ராகா ( ஆஸ்ட்ராகோன், ὄστρακον) எனப்படும் வாக்களிக்க வாக்கு சீட்டாகப் பயன்படுத்தப்பட்ட ஓட்டுச் சில்லுகளால் இந்தப் பெயர் வந்தது. உடைந்த மட்பாண்டங்கள், ஏராளமாக கிட்டத்தட்ட விலையின்றி கிடைத்தன. அவை ஒரு வகையில் பழைய தாள் போன்று பயன்படுத்தப்பட்டன ( எகிப்திலிருந்து இறக்குமதி செய்யப்பட்ட விலை மிகுந்த செலவழிக்க முடியாத அளவுக்கு விலை அதிகமான உயர்தரத் தாளான பாப்பிரசுக்கு மாற்றாக).
ஒவ்வோர் ஆண்டும் ஏதென்ஸ் மக்களிடம் யாரையாவது விலக்கிவைக்க விரும்புகிறீர்களா என்று சட்டசபையில் கேட்கப்பட்டது. சனநாயக நடைமுறையின் கீழ் அரசாங்க விசையங்களில் பயன்படுத்தப்பட்ட பத்து மதங்களில் ஆறாவது (நவீன கிரிகோரியன் நாட்காட்டியில் சனவரி அல்லது பிப்ரவரி) அரசு நடைமுறைகளில் பயன்படுத்தப்படும் பத்து மாதங்களில் ஆறாவது மாதத்தில் இக்கேள்வி வைக்கப்பட்டது. அவர்கள் "ஆம்" என்று வாக்களித்தால், இரண்டு மாதங்களுக்குப் பிறகு விலக்கிவைத்தல் நடைமுறை நடத்தப்படும். அகோராவின் ஒரு பகுதியில், விலக்கி வைத்தலுக்கான வாக்களிப்பு நடத்தப்பட்டது. குடிமக்களில் பலர் படிப்பறிவில்லாதவர்களாவர். அவர்கள் தாங்கள் ஒதுக்கிவைக்க விரும்புவோரின் பெயரை எழுத தெரிந்த ஒருவரிடம் சொல்லி எழுதவைப்பார். பின்னர் பெயர் பொறித்த மட்பாண்டச் சில்லையை ஒரு குடத்தில் இடுவர். தலைமை அதிகாரிகள் கிடத்தில் இடப்பட்ட ஓஸ்ட்ராகாவை எண்ணி, பெயர்களை தனித்தனி குவியல்களாக வரிசைப்படுத்துவர். அதிக அளவு ஆஸ்ட்ராகாவைக் கொண்ட குவியல் கோரத்தை கொண்டிருந்தால் அவர் நகர அரசில் இருந்து வெளியேற்றப்படுவார். புளூட்டாக்கின் கூற்றுப்படி, மொத்த வாக்குகளின் எண்ணிக்கையில் குறைந்தது 6000 ஆக இருந்தால் தள்ளிவைத்தல் செல்லுபடியாகும் என்று கருதப்பட்டது; வரலாற்றாளர் பிலோகோரசின் தைற்றின்படி, வெளியேற்றப்பட வேண்டிய நபருக்கு எதிராக குறைந்தபட்சம் 6000 வாக்குகள் அளிக்கப்பட வேண்டும். 6000 பேர் கொண்ட குழுவிற்கான புளூடார்ச்சின் சான்றுகள் அடுத்த நூற்றாண்டில் குடியுரிமை வழங்குவதற்குத் தேவையான எண்ணிக்கையுடன் ஒத்துப்போகின்றன.
வாக்குகள் வழியாக ஒதுக்கிவைக்க பரிந்துரைக்கப்பட்ட நபர் நகரத்தை விட்டு வெளியேற பத்து நாட்கள் கொடுக்கபட்டன. அவர் நகருக்கு திரும்ப முயன்றால், மரணதண்டனை அளிக்கப்படும். நாடு கடத்தப்பட்டவரின் சொத்துக்கள் பறிமுதல் செய்யப்படவில்லை, அந்தஸ்து இழப்பதில்லை. பத்து ஆண்டுகளுக்குப் பிறகு, அவர் களங்கம் இல்லாமல் நகருக்கு திரும்ப அனுமதிக்கப்படுவார். தள்ளிவைக்கபட்ட ஒருவரை முன்கூட்டியே திரும்ப அழைக்க சட்டசபைக்கு உரிமை இருந்தது. அப்படி கிமு 479 பாரசீக படையெடுப்பிற்கு முன், ஒரு பொது மன்னிப்பு அறிவிக்கப்பட்டது. அதன்படி குறைந்தபட்சம் தள்ளிவைக்கப்பட்ட இரண்டு ஒதுக்கப்பட்ட தலைவர்களான - பெரிகல்சின் தந்தை சாந்திப்பஸ் மற்றும் அரிசுடைட்சு ஆகியோர் நட்டுக்கு திரும்பி வந்ததாக அறியப்படுகிறது. இதேபோல், கிமு 461 இல் தள்ளிவைக்கபட்ட சிமோன், அவசரநிலையின் போது திரும்ப அழைக்கப்பட்டார்.
குறிப்புகள்
பகுப்பு:தேர்தல் பகுப்பு:ஏதெனியன் சனநாயகம்
மூக்குப் பொடி சித்தர்
மூக்குப் பொடி சித்தர் (இறப்பு:09 டிசம்பர் 2018) என்பவர் திருவண்ணாமலையில் வாழ்ந்த சித்தராவார். இவருடைய பெயர், ஊர் என எந்த தகவல்களும் தெரியாததால், மூக்குப் பொடி போடும் பழக்கம் இருந்தால் மூக்குப் பொடி சித்தர் என்று அழைக்கப்பட்டார். தினகரன், புதுவை முன்னாள் முதல்வர் இரங்கசாமி ஆகியோர் இவரின் பக்தர்களாக அறியப்பட்டனர். இவரை காண வரும் பக்தர்கள் இவருக்கு மூக்கிப் பொடியை காணிக்கையாகத் தந்தனர்.
சித்தரின் வரலாறு
மூக்குப் பொடிச் சித்தரின் இயற்பெயர் மொட்டையக் கவுண்டர் ஆகும். இவர் விழுப்புரம் மாவட்டம், சின்னசேலம் அருகே உள்ள இராஜபாளையம் என்ற ஊரில் பிறந்தார். இவரின் மனைவி இறந்த பிறகு திருவண்ணாமலை வந்தார். சிதம்பரத்தில் அதிக நாட்கள் இவர் தங்கிருந்ததாக செய்திதாளில் குறிப்பிடப்படுகிறது.
அம்மா மக்கள் முன்னேற்றக் கழகத்தின் பொதுச்செயலாளர் தினகரன் மூக்குப் பொடிச் சித்தரை சந்தித்தை ஊடகங்கள் அதிகம் கவனம் கொடுத்தன. அதன் பின் மூக்குப் பொடி சித்தர் அனைவரும் அறிந்தவர் ஆனார். இவர் டிசம்பர் 09, 2018 அதிகாலை நான்கு மணி அளவில் இறுதியாக தங்கிருந்த கிரிவலப்பாதையில் உள்ள சேஷாத்திரி ஆசிரமத்தில் இறந்தார்.
மகிமைகள்
கடலூர், விழுப்புரம் உள்ளிட்ட மாவட்டங்கள் புயலால் சேதமாகும் என்பதையும், பணமதிப்பிழப்பு நடவடிக்கையும் முன்கூட்டியே இவர் கூறியுள்ளார். இவர் ஓரிடத்தில் தங்காமல் அடிக்கடி வேறு வேறு இடங்களில் தங்கி வந்தார். நினைவு தெரிந்து சித்தர் குளிப்பதே இல்லை எனவும், இருந்தும் அவருடைய உடலில் இருந்து நறுமண வாசனை வருவதாகவும் பக்தர்கள் தெரிவித்தனர். சித்தரின் பார்வை பட்டாலே நல்லது நடக்கும் என பக்தர்கள் நம்பினர். தமிழகம் மற்றும் புதுவையில் உள்ள அரசியல் பிரபலங்கள் மூக்குப் பொடி சித்தரின் பக்தர்களாக இருந்தனர்.
இவற்றையும் காண்க
பகுப்பு:திருவண்ணாமலையில் வாழ்ந்த சித்தர்கள் பகுப்பு:சித்தர்கள் பகுப்பு:விழுப்புரம் மாவட்ட நபர்கள் பகுப்பு:2018 இறப்புகள்